Pædagogisk antropologi

Pædagogisk antropologi beskæftiger sig med spørgsmål vedrørende kulturelle dynamikker og medieringsformer, i reale såvel som virtuelle sociale sammenhænge.

Den pædagogiske antropologi er det område af antropologien, der beskæftiger sig med at undersøge kulturprocesser i pædagogik og uddannelsessystemer.

Anvendelsesområder 
Den pædagogiske antropolog løser opgaver med undersøgelser af kulturelle og sociale processer inden for uddannelse og pædagogik samt HR og integration.

Beslægtede områder 
Den pædagogiske antropologi er beslægtet med uddannelsesvidenskab, pædagogisk psykologi, pædagogisk sociologi og pædagogisk filosofi, der alle er forsknings- og undervisningsområder ved Danmarks Institut for Pædagogik og Uddannelse.

Pædagogisk antropologi i Danmark 
I Danmark kan man læse pædagogisk antropologi på DPU (Danmarks Institut for Pædagogik og Uddannelse) på Aarhus Universitet enten i Aarhus eller i Emdrup. Pædagogisk antropologi er en kandidatuddannelse, som er normeret til 2 år. Forudsætningen for optagelse på kandidatstudiet er, at man har en relevant bacheloruddannelse eller en professionsbacheloruddannelse som lærer eller pædagog eller i afspændingspædagogik og psykomotorik. En afsluttet kandidatuddannelse i pædagogiske antropologi giver titlen Cand.pæd. i pædagogisk antropologi og efterfølgende er der mulighed for at tage en Ph.d. (forskeruddannelse).

John Krejsler er en vigtig repræsentant for den pædagogiske antropologi i Danmark. Han står blandt andet bag bogen Pædagogisk antropologi. Han er professor MSO ved Danmarks Institut for Pædagogik og Uddannelse og er medredaktør af bogen Performative approaches to Education reforms.

Eva Gulløv er professor i pædagogisk antropologi ved DPU og har blandt andet skrevet bogen Opvækst i provinsen. Hun har også redigeret antologien Pædagogisk antropologi.

Store pædagogiske antropologer 

 Margaret Mead
 George Spindler
 Jean Lave
 Solon Kimball
 Dell Hymes

Litteratur

Litteratur på tysk og engelsk 
 Herbert Becker (Hrsg.): Anthropologie und Pädagogik. Klinkhardt, Bad Heilbrunn 1977, .
 Hymes, Dell (1980). Language in Education: Ethnolinguistic Essays. Washington, DC: Center for Applied Linguistics.
 D. Kamper, Ch. Wulf (Hrsg.): Anthropologie nach dem Tode des Menschen. Suhrkamp, Frankfurt 1994
 Krejser, John et al (eds)(2019). Performative approaches to Education reform. Routledge
 Spindler, George (1963): “Education and Culture”. HRW
 Spindler, George (2006): “Innovations in Educational Ethnography”. Psychology Press
 Johanna Uher (Hrsg.): Pädagogische Anthropologie und Evolution. Erlangen 1995, .
 Christoph Wulf: Einführung in die pädagogische Anthropologie. Beltz, Weinheim/Basel 1994, .

Litteratur på dansk 
 Gulløv, Eva et al (2018): "Pædagogisk antropologi". Hans Reitzels Forlag
 Krejsler, John (2015): "Pædagogisk antropologi". Aarhus Universitetsforlag
 Lave, J., & Wenger, E. (2003). Situeret læring - og andre tekster. Gylling: Hans Reitzels
 Madsen, Ulla (red.)(2005): “Pædagogisk antropologi - refleksioner over feltbaseret viden”. Hans Reitzels Forlag
 Saltofte, Margit (2016): "Pædagogisk antropologi". Hans Reitzels Forlag

Referencer

Eksterne henvisninger 
 DPU: Afdeling for pædagogisk antropolog

Videregående uddannelser i Danmark
Pædagogik
Uddannelsesvidenskab